Asiyesikia la mkuu huvunjika guu

ASIYESIKIA LA MKUU HUVUNJIKA GUU 

Katika kijiji kimoja palishi msichana mmoja aliyeitwa Shida. Shida alisifika sana kwa urembo wake na pia masomoni mwake. Alikuwa mwenye sura nzuri lakini tabia zake zilikuna za kishetani. Tangu aingie kidato cha pili, alizidisha tabia zake mbovu na akawa hasikii la mwadhini wala mteka maji msikitini. 

Nyumbani, alikuwa hajishughulishi kuwasaidia wazazi wake kazi. Alikuwa akiamka yeye ni kigugu na njia. Wazazi wake walijaribu kumkanya lakini alijifanya pweza na miguu minane. 

Halikadhalika, aliwaona wazazi wake hawampendi na kuwalaumu. Vidole vya lawama kwa wazazi wake aliwatupia kila siku. Alikuwa kusema, kwani hakutaka kupingwa na mtu pindi alipotaka kufanya jambo lake. 

Siku moja, Shida kama desturi yake ya baada ya kiamsha kinywa, alitoka na kuenda matembezini kwake kwa kila siku. Shida alikuwa na rafikiye mvulana aliyemsifia kuwa alikuwa mtanashati kuliko wavulana wote. Lisilojulikana ni usiku wa giza. Maskini alijibeba mguu mosi mguu pili hadi kwa kina huyu kijana aliyeitwa Mashaka. Alipofika alimkuta Mashaka akiwa tayari kuenda kilabuni kilicho kuwa karibu na nyumba ya akina Mashaka. 

Baada ya muda mfupi walielekea ndani ya kilabu hiyo na Mashaka alimwambia Shida kwanza wapate sharubati aliyoisifu kwa ladha yake tamu. Bila kusita, Shida alikubali na kubugia pombe. Alipomaliza, alijihisi hajiwezi na Mashaka akaamua kununua chumba walichotumia kulala. 
Mashaka aliyekuwa amepanga mipango yake aina ainati, alimbeba hadi chumbani mle. Walibaki mle hadi usiku. Usiku wa manane, Mashaka alimkimbia mwenziwe. Ilipofika majira ya mawiyo, kabla jua kuchomoza, Shida alijikuta hajiwezi. Pale kitandani yuko peke yake. Alikusanya na kufunganya virago vyake kuelekea nyumbani kwao. Kweli ni kuwa wahenga hawakukosea waliponena kuwa asiyefunzwa na mamaye hufunzwa na ulimwengu kwani hapa tayari alikuwa hana usichana wake. 
Alipowasili nyumbani, wazaziwe walitaka kujua alikokuwa ameenda lakini waliambulia patupu. Shida alipitia chumbani kwake na kujifungia na ndani. Alijilaza kitandani kwake na akina amejawa na mawazo. Aliwaza na kuwazua cha kufanya lakini tayari maji yalikuwa yamemwagika na hayazoleki Aliyakumbuka yote ambayo wazazi wake waliokuwa wakimkanya, walimwachia ngoma alizotaka kuzicheza. Hapa akagundua kuwa majuto ni mjukuu huja baadaye.